《周侯德政谣》
宋代·曹粹中

侯育我兮明淳，民感侯兮慈仁。
筑河碶兮水粼粼，开池井兮水沄沄。
我农耕兮河之漘，我农耘兮泉之濆。
土田膏兮稻如云，岁功成兮德泽均。
以食以餐兮，子孙诜诜。
歌侯之勋兮，颂侯之勤。
颂侯之勤兮，歌侯之勋。

作者简介：曹粹中，字纯老，号放斋，定海（今浙江宁波镇海区）人。徽宗宣和六年（一一二四）进士，调黄州教授。因不附秦桧，待次不偶。后以张浚荐，通判建宁（《延佑四明志》卷四）。有《诗说》三十卷，已佚。事见《宝庆四明志》卷八。